पाएं अपने शहर की ताज़ा ख़बरें और फ्री ई-पेपरडाउनलोड करें
बतरा काॅलाेनी में रेलवे लाइन के पास 7 दिन पहले चाकू मारकर युवक की हत्या करने के मामले का सीआईए-टू ने खुलासा कर दिया। वारदात काे शिकायतकर्ता दाेस्त ने ही अंजाम दिया था। दाेनाें के बीच झगड़ा हाे गया था, इसलिए उसने दाेस्त का मर्डर कर दिया था। लाेगाें व पुलिस काे गुमराह करने के लिए हत्या के बाद वह शव काे सिविल अस्पताल ले गया था फिर हत्या की मनगढ़ंत कहानी बना दी थी।
पुलिस काे बताया था कि उसके सामने ही 4-5 युवकाें ने पेचकस या चाकू मारकर दाेस्त की हत्या की है। सामने आने पर वह हत्याराें काे पहचान लेगा। उसके बताए घटनाक्रम और घटनास्थल पर मिले सबूत मेल नहीं खा रहे थे। सीआईए ने आराेपी काे बुलाकर पूछताछ की ताे वह अपनी झूठी कहानी पर ही डटा रहा। पुलिस ने सख्ती से पूछताछ की ताे सब सच उगल दिया। वारदात में इस्तेमाल चाकू बरामद करने के लिए आराेपी का एक दिन का पुलिस रिमांड लिया गया है।
दाेपहर में झगड़ा हुआ और शाम काे कर दिया था मर्डर।
सीआईए-टू प्रभारी विरेंद्र सिंह ने बताया कि बतरा काॅलाेनी निवासी 25 वर्षीय राणा पुत्र पालूराम की रविवार शाम काे चाकू मारकर हत्या हाे गई थी। काॅलाेनी के ही पिंटू पुत्र रामफूल ने ओल्ड इंडस्ट्रियल एरिया थाना में अज्ञात 5 लाेगाें पर हत्या का केस दर्ज कराया था। एसपी शशांक कुमार सावन ने मामले की जांच सीआईए-टू काे साैंपी थी।
शनिवार काे पुलिस ने शिकायतकर्ता पिंटू काे अरेस्ट कर लिया। पुलिस पूछताछ में बताया कि रविवार को दोपहर बाद वह राणा के साथ शराब पी रहा था। नशे में दाेनाें की बतरा काॅलाेनी में कहासुनी हाे गई थी। तब दाेनाें घर चले गए। रंजिश रखते हुए पिंटू चाकू लेकर घूम रहा था। शाम काे दाेनाें का दाेबारा आमना-सामना हाेने पर फिर कहासुनी हाे गई। तब पिंटू ने चाकू मारकर राणा की हत्या कर दी थी।
आरोपी पिंटू ने पुलिस पकड़ से बचने के लिए राणा के चाचा के लड़के शंटी को फोन कर बुलाया और राणा को बाइक पर बैठा सिविल अस्पताल ले गया। आरोपी पिंटू ने मनगढ़ंत कहानी बनाकर स्वयं ही शिकायत देकर थाना पुराना औद्योगिक में अज्ञात के खिलाफ हत्या का मुकदमा दर्ज करवाया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn